stanford-oval/wikipedia huggingface dataset:
פרנבזוס השני

מטבע מתקופת שלטונו של פרנבזוס (380-375 לפנה"ס) - מלפנים: בעלתרז יושב על כס מלכותו; מאחור: ראשו של ארס, אל המלחמה היווני
פרנבזוס השני (ביוונית: Φαρνάβαζος, בלטינית: Pharnabazus) היה מצביא ומדינאי פרסי, בנו של פרנאקס השני, נכדו של פרנבזוס הראשון ונינו של ארטבזוס. הוא ואבותיו משלו כאחשדרפנים בסטרפיה של פריגיה שעל ההלספונטוס מאז 478 לפנה"ס. מושבם היה בדסקיליום. אחרי פרנבזוס שלט בסטרפיה בנו ארטבזוס.
על פי מחקרו של תיאודור נלדקה היה פרנבזוס צאצא של אוטאנס, אחד מאנשיו של דריווש הראשון בעת רצח סמרדיס ותפיסתו את השלטון.
פרנבזוס נזכר לראשונה כסטרפ של פרובינקיה זו בשנת 413 לפנה"ס. לאחר שנצטווה על ידי דריווש השני מלך פרס לאסוף מס עובד חריג בגודלו מן הערים היווניות באיוניה, ניהל משא ומתן עם ספרטה – כפי שעשה גם טיספרנס הסטרפ של קאריה – ופתח במלחמה עם אתונה. היריבות בין שני הסטרפים, מביניהם היה פרנבזוס נמרץ והחלטי לאין שיעור יותר,  פגעה בניהולה התקין של המלחמה. לאחר המלחמה  הסתכסך פרנבזוס עם המצביא הספרטני ליסנדרוס.
פרידריך קרל, נסיך הסן

פרידריך קרל, נסיך הסן (בגרמנית: Friedrich Karl von Hessen; ‏1 במאי 1868 - 28 במאי 1940), היה נסיך גרמני מבית הסן, חתנו של פרידריך השלישי, קיסר גרמניה, ומלך פינלנד למשך תקופה קצרה בסוף מלחמת העולם הראשונה.
ביוגרפיה

פרידריך קרל נולד ב-1 במאי 1868 באופנבך, לפרידריך וילהלם, נסיך הסן-קאסל ולאנה, נסיכת פרוסיה, בתם של קרל, נסיך פרוסיה ומריה, נסיכת סקסוניה-ויימאר-אייזנך.
ב-25 בינואר 1893 התחתן פרידריך קרל עם מרגרטה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית, ממנה נולדו לו 6 ילדים.
לאחר מהפכת אוקטובר ברוסיה בנובמבר 1917, הכריזה פינלנד על עצמאותה. במשך חמשת החודשים הראשונים של 1918 התחוללה בפינלנד מלחמת אזרחים קצרה אך קשה, שהשפיעה על הפוליטיקה הפנימים וכן על היחסים הבינלאומיים של פינלנד במשך שנים רבות. מצד אחד עמד "המשמר הלבן", שנלחם בשם האנטי-סוציאליסטים, ומצד שני לחם "המשמר האדום", שכלל בעיקר פועלים ואיכרים. בעזרת תמיכתה של גרמניה המשמר האדום הובס, ורק תבוסתה של גרמניה במלחמת העולם הראשונה מנע מפינלנד להפוך למדינה גרורה גרמנית.
במהלך מלחמת האזרחים נחתם חוזה ברסט-ליטובסק בין מעצמות המרכז לרוסיה, שקבע בין היתר כי פינלנד ואיי אולנד יפונו מיידית מחיילים רוסים, הנמלים הפינים יפונו מיידית מכוחות ימיים רוסים, וכי רוסיה תפסיק את התעמולה כנגד הממשלה הפינית.
בהכרזת העצמאות פינלנד הוגדרה כרפובליקה, אך למרות זאת, לאחר מלחמת האזרחים, וללא סוציאל-דמוקרטים, הצביעו בפרלמנט לטובת ייסוד ממלכת פינלנד. פרידריך קרל, שהיה גיסו של וילהלם השני, קיסר גרמניה, נבחר להיות המלך החדש. אולם עם תבוסתה של גרמניה במלחמה הרעיון נזנח, ופינלנד הפכה לרפובליקה, עם קארלו יוהו סטאלברג כנשיאה הראשון.
בשנת 1925 מת אחיו הגדול אלכסנדר פרידריך, רוזן הסן, ופרידריך קרל הפך לראש בית הסן. ב-28 במאי 1940 מת פרידריך קרל בקאסל, ובנו פיליפ, רוזן הסן ירש את תאריו, לאחר שבניו הגדולים יותר מתו במהלך מלחמת העולם הראשונה.
משפחתו

ב-25 בינואר 1893 התחתן פרידריך קרל עם מרגרטה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית, ממנה נולדו לו 6 בנים:
פרידריך וילהלם, נסיך הסן (1893–1916) - נהרג בקרב ברומניה במהלך מלחמת העולם הראשונה.
מקסימיליאן, נסיך הסן (1894–1914) - נהרג בקרב בצרפת במהלך מלחמת העולם הראשונה.
פיליפ, רוזן הסן (1896–1980) - ירש את אביו כראש בית הסן, נישא למפאלדה, נסיכת סבויה, בתו של ויטוריו אמנואלה השלישי, מלך איטליה.
וולפגנג, נסיך הסן (1896–1989) - אחיו התאום של פיליפ. נישא למריה אלכסנדרה, נסיכת באדן.
כריסטוף, נסיך הסן (1901–1943) - קצין בכיר בלופטוואפה במהלך מלחמת העולם השנייה, שם שימש כטייס וכן כראש שירות המודיעין של משרד התעופה בכפיפות ישירה להרמן גרינג, ונהרג במהלך המלחמה. נישא לסופיה, נסיכת יוון ודנמרק, אחותו של פיליפ, דוכס אדינבורו.
ריכארד, נסיך הסן (1901–1969) - אחיו התאום של כריסטוף, חבר המפלגה הנאצית.
פרנאן קבאיירו

| --- | --- |

 לידה:  24 בדצמבר 1796 מורז', שווייץ 
 פטירה:  7 באפריל 1877 (בגיל 80) סביליה, ספרד 
 שם לידה:  Cecilia Francisca Josefa Böhl de Faber Ruiz de Larrea 
 מדינה:  ספרד 
 שם עט:  Fernán Caballero 
 שפות היצירה:  ספרדית, צרפתית, גרמנית, אנגלית 
 בן או בת זוג:  Francisco de Paula Ruiz del Arco (26 במרץ 1822–17 במאי 1835) 
 
ססיליה פרנסיסקה חוספה בהל דה פאבר (בספרדית:  Francisca Josefa Böhl de Faber; ‏24 בדצמבר 1796, מורז', וו – 7 באפריל 1877) הייתה סופרת ספרדייה המוכרת בשם פרנאן קבאיירו (בספרדית: Fernán Caballero), שם ספרותי שבחרה לעצמה על שם כפר במחוז סיודאד ריאל בקסטיליה-לה מנצ'ה בספרד.
צבוסיים

| צבוסיים |
| --- | --- |
 קפוצ'ין לבן ראש
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: קופים רחבי אף
משפחה:: צבוסיים
שם מדעי
 Cebidae ‏בונפרטה, 1831

צבוסיים או סֶּבּוּסִיִּים (שם מדעי: Cebidae) היא אחת מחמש משפחות קופי העולם החדש, ונפוצה בדרום ובמרכז אמריקה. הצבוסיים הם קופים קטנים, אוכלי כול, הנעים בלהקות ושוכני עצים.
מיון

משפחת הצבוסיים כוללת 5 סוגים ב-4 תת-משפחות:
תת-משפחה קופי לילה (Aotinae )
סוג דורוקולי (Aotus) - הקופים היחידים הפעילים בלילה.
תת-משפחה טיטים (Callicebinae ) - ייתכן ששייכת לסאקיים
סוג כרצבוס (Cheracebus)
סוג קליצבוס (Callicebus)
סוג פלקטורוצבוס (Plecturocebus)
תת-משפחה קפוצ'ינים (cebinae )
סוג קפוצ'ין (cebus)
סוג קפוצ'ין כהה (Sapajus)
תת-משפחה קופי סנאי (Saimiriinae )
סוג קוף סנאי (דaimiri)
בנוסף, כמה חוקרים משייכים למשפחה את המין היחידי מרמוסט גולדיי (Callimico goeldii).
תמונות

Aotus zonalis
Callicebus discolor
זוג קופי סנאי מצויים
קפוצ'ין שחור
קופי סנאי בפארק הקופים
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| --- | --- |
בקרת זהויות :  NLI: 987007284984005171  NDL: 00576548 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
פראקסיס

פראקסיס (מיוונית Πράξις) הוא מונח פילוסופי מתחום תורת ההכרה, שמשמעותו מתבססת על הכרה בשני מושגים:
המציאות הסובבת את האדם: מכלול החוויות הקורות את האדם, והחוקיות על פיה הן מתרחשות. לדוגמה: בכל פעם ששותלים זרעים של חיטה, צומחת חיטה. מציאות זו מכילה את הטבע, את בני האדם, המכשירים העומדים לרשותם, האומנות, המנהגים, הנורמות, החוקים והמוסדות הקיימים.
התפיסה של האדם (קוגניציה): היכולת של האדם לקלוט, לנתח, ולהבין את המציאות שסביבו, הן ברמה המודעת והן בבלתי מודעת.
הפראקסיס הוא המציאות הסובבת את האדם, כפי שהיא נתפסת על ידו, כלומר: המפגש בין האובייקטיבי לסובייקטיבי.
לכל חברה (או תת-חברה) אנושית פראקסיס משלה, שכן היא מובחנת על ידי מציאות משותפת לכל הפרטים בה. ניתן לדבר על פראקסיס מערבי, פראקסיס של ימי-ביניים, וכדומה. כמו כן, לכל עיסוק אנושי פראקסיס משלו אותו הוא מעצב: פראקסיס דתי, פראקסיס של פועל-פס-ייצור וכך הלאה.
פראקסיס הוא התהליך באמצעותו החשיבה האנושית והתאוריה או מה שנלמד באמצעותה הופך לחלק בלתי נפרד מההתנסות דרך מעגל של פעולה-רפלקציה-פעולה. במקום רעיונות המתפתחים לכדי תאוריות ברמה האינטלקטואלית ובשיח בין אינטלקטואלים, הרעיונות נבחנים ומתנסים בהם בעולם הממשי כשהם מלווים בתהליך של התעמקות רפלקטיבית והערכה מחדש של משמעותם. בדרך זו מושגים מופשטים מקושרים למציאות המשתנה, משפיעים עליה ומושפעים ממנה.
שימושים במושג

במושג פראקסיס נעשה שימוש בהקשרים שונים מעבר להיותו מושג בפילוסופיה ובתורת ההכרה. כך למשל, בתחום הפוליטי, הפראקסיס הוא מושג מרכזי במרקסיזם. על פי גישתו של מרקס, את ערכה של הפילוסופיה צריך לבחון על פי מידת היותה מנחה לפעולה.
למושג פראקסיס שימוש עכשווי גם בהקשר האסטרטגי והארגוני. כל ארגון צריך לבצע תהליכי חשיבה כדי ללמוד מהתנסות, ובכך לבחון את רלוונטיות האסטרטגיה הארגונית אל מול שינויים בסיסיים במציאות. על פי גישה זו אין להתייחס אל אסטרטגיה, אופרציה וטקטיקה כיישויות נפרדות שמתקיימים ביניהם יחסים ליניאריים אלא כמערכת יחסים מעגלית שבה כל רמה מעשירה את ההבנות של הרמות האחרות. דרך הפראקסיס גדלה הסבירות שהארגון לא יקלע להפתעה בסיסית וישיג רמה גבוהה יותר של אפקטיביות לסביבת הפעולה שלו.
פרסי המוזיקה האמריקאית 2020

| --- | --- |

 תאריך:  22 בנובמבר 2020
 מיקום:  תיאטרון מיקרוסופט, לוס אנג'לס, קליפורניה
 מנחים:  טראג'י פ. הנסון 
 מפיק:  דיק קלארק פרודקשנס
 רשת שידור:  ABC
 זכייה במספר הפרסים הרב:  טיילור סוויפט • דה ויקנד • דן + שי • ג'סטין ביבר (3)
 מספר המועמדויות הרב:  רודי ריץ' • דה ויקנד (8)
  אתר האינטרנט הרשמי של פרסי המוזיקה האמריקאית
 →2019 2021←
 
פרסי המוזיקה האמריקאית ה-48 התקיימו ב-22 בנובמבר 2020 בתיאטרון מיקרוסופט בלוס אנג'לס, תוך הכרה באמנים ובאלבומים הפופולריים ביותר בשנת 2020. המועמדים הוכרזו באופן רשמי בשידור חי ב-26 באוקטובר 2020 ב"בוקר טוב אמריקה". רודי ריץ' ודה ויקנד הם האמנים בעלי מספר המועמדויות הגבוה ביותר עם שמונה, ואחריהם מייגן די סטליון עם חמש. טראג'י פ. הנסון הנחתה את האירוע.
הופעות

| אמנ/ית | שיר |
| --- | --- |
ג'סטין ביבר: "Lonely" (ביחד עם בני בלנקו) "Holy" "Monster" (ביחד עם שון מנדס)
קייטי פרי ודריוס ראקר: "Only Love"
דה ויקנד: "In Your Eyes" (בהשתתפות קני ג'י) "Save Your Tears"
מייגן די סטליון: "Body"
לואיס קפלדי: "Before You Go"
בילי אייליש ופיניאס: "Therefore I Am"
נלי: "Country Grammar (Hot Shit)" "E.I." "Ride wit Me"
ג'ניפר לופז ומאלומה: "Pa' Ti + Lonely"
דואה ליפה: "Levitating"
בל ביו דוו: "Poison" "Do Me!"
דן + שי: "I Should Probably Go to Bed"
24kGoldn ואיאן דיור: "Mood"
שון מנדס: "Wonder"
ליל בייבי: "Emotionally Scarred"
ביבי רקסה ודוג'ה קאט: "Baby, I'm Jealous"
משין גאן קלי וטראוויס בארקר: "Bloody Valentine" "My Ex's Best Friend"
BTS: "Dynamite" "Life Goes On"
זוכים ומועמדים

| אמנ/ית השנה | האמן החדש הטוב ביותר של השנה |
| --- | --- |
טיילור סוויפט ג'סטין ביבר  פוסט מאלון  רודי ריץ'  דה ויקנד: דוג'ה קאט דה-בייבי  ליל בייבי  לואיס קפלדי  רודי ריץ'  מייגן די סטליון
הקליפ האהוב ביותר: שיתוף הפעולה של השנה
טיילור סוויפט – "Cardigan" דוג'ה קאט – "Say So"  פיוצ'ר בהשתתפות דרייק – "Life Is Good"  ליידי גאגא וארינה גרנדה – "Rain on Me"  דה ויקנד – "Blinding Lights": דן + שי וג'סטין ביבר – "10,000 Hours" קארדי בי בהשתתפות מייגן די סטליון – "WAP"  דה-בייבי בהשתתפות רודי ריץ' – "Rockstar"  ליידי גאגא וארינה גרנדה – "Rain On Me"  מייגן די סטליון בהשתתפות ביונסה – "Savage (Remix)"
אמן זכר אהוב – פופ/רוק: אמנית נקבה אהובה – פופ/רוק
ג'סטין ביבר פוסט מאלון  דה ויקנד: טיילור סוויפט דואה ליפה  ליידי גאגא
אמן זכר אהוב – ראפ/היפ-הופ: אמנית נקבה אהובה – ראפ/היפ-הופ
ג'וס וורלד דה-בייבי  רודי ריץ': ניקי מינאז' קארדי בי  מייגן די סטליון
אמן זכר אהוב – קאנטרי: אמנית נקבה אהובה – קאנטרי
קיין בראון לוק קומבס  מורגן וולן: מארן מוריס גבי בארט  מירנדה למברט
אמן זכר אהוב – נשמה/R&B: אמנית נקבה אהובה – נשמה/R&B
דה ויקנד כריס בראון  ג'ון לג'נד: דוג'ה קאט ג'נה אייקו  סאמר ווקר
אמן זכר אהוב – לטיני: אמנית נקבה אהובה – לטיני
באד באני ג'יי באלווין  אוזונה: בקי ג'י קרול ג'י  רוסליה
אמן אהוב – רוק אלטרנטיבי: אמן אהוב – מוזיקה עכשווית למבוגרים
טוונטי ואן פיילוטס בילי אייליש  טיים אימפלה: האחים ג'ונאס לואיס קפלדי  מארון 5
אמן אהוב – מוזיקת דאנס אלקטרונית: אמן אהוב – עכשווי מעורר השראה
ליידי גאגא קייגו  מרשמלו: לורן דייגל פור קינגס & קאנטרי  קניה וסט
להקה או צמד אהובים – פופ/רוק: להקה או צמד אהובים – קאנטרי
BTS האחים ג'ונאס  מארון 5: דן + שי פלורידה ג'ורג'יה ליין  אולד דומיניון
שיר אהוב – פופ/רוק: אלבום אהוב – פופ/רוק
דואה ליפה – "Don't Start Now" לואיס קפלדי – "Someone You Loved"  פוסט מאלון – "Circles"  רודי ריץ' – "The Box"  דה ויקנד – "Blinding Lights": הארי סטיילס – Fine Line טיילור סוויפט – Folklore  דה ויקנד – After Hours
שיר אהוב – ראפ/היפ-הופ: אלבום אהוב – ראפ/היפ-הופ
קארדי בי בהשתתפות מייגן די סטליון – "WAP" דה-בייבי בהשתתפות רודי ריץ' – "Rockstar"  רודי ריץ' – "The Box": רודי ריץ' – Please Excuse Me for Being Antisocial ליל בייבי – My Turn  ליל עוזי ורט – Eternal Atake
שיר אהוב – קאנטרי: אלבום אהוב – קאנטרי
דן + שי וג'סטין ביבר – "10,000 Hours" מארן מוריס – "The Bones"  בלייק שלטון וגוון סטפאני – "Nobody but You": בלייק שלטון – Fully Loaded: God's Country לוק קומבס – What You See Is What You Get  מורגן וולן – If I Know Me
שיר אהוב – נשמה/R&B: אלבום אהוב – נשמה/R&B
דה ויקנד – "Heartless" כריס בראון בהשתתפות דרייק – "No Guidance"  סאמר ווקר – "Playing Games": דה ויקנד – After Hours דוג'ה קאט – Hot Pink  סאמר ווקר – Over It
שיר אהוב – לטיני: אלבום אהוב – לטיני
קרול ג'י וניקי מינאז' – "Tusa" באד באני – "Vete"  בלאק אייד פיז וג'יי באלווין – "Ritmo (Bad Boys for Life)": באד באני – YHLQMDLG אנואל AA ‏– Emmanuel  באד באני – Las que no iban a salir
הפסקול הטוב ביותר: האמן החברתי האהוב
Birds of Prey: The Album – אמנים שונים Frozen II – אמנים שונים  Trolls: World Tour – אמנים שונים: BTS בילי אייליש  אקסו  ארינה גרנדה  NCT 127
הערות שוליים

↑  "Taylor Swift, Justin Bieber, Cardi B & More Potential Record-Setters at the 2020 American Music Awards". Billboard. 26 באוקטובר 2020. אורכב מ-המקור ב-26 באוקטובר 2020. נבדק ב-26 באוקטובר 2020. {{cite web}}:  (עזרה)
↑  "American Music Awards 2020: Full list of nominations". Good Morning America. 26 באוקטובר 2020. אורכב מ-המקור ב-26 באוקטובר 2020. נבדק ב-26 באוקטובר 2020. {{cite web}}:  (עזרה)
↑  KaylorCharts13 on Instagram: "@TaylorSwift's "cardigan" has won "Favorite Music Video" at the 2020 American Music Awards! - This is Taylor Swift's 30th AMA - cardigan's first award ever - Taylor sets a new record, most wins in this category, she won consecutive years! - - - #taylorswift #taylorswiftedit #arianagrande #swiftie #swifties #swiftieforever #ag6iscoming #arianators #reputation #taylurking #reputationstadiumtour #istandwithtaylor #1989worldtour #folklore #ag6 #arianagrandeedits", Instagram (באנגלית)
פרנג'ליקו (ליקר)

| --- | --- |

 סוג:  סימן מסחר 
 אחוז אלכוהול:  20 
 מפיץ:  קבוצת קמפרי 
 מוצא:  איטליה 
 צבע:  שקוף
 טעם:  אגוז
 
פרנג'ליקו הוא ליקר אגוזים איטלקי עם תוספת קרמל, בנפח 24 אחוז אלכוהול.
הליקר נוצר בשנת 1980 על–ידי חברה איטלקית. כדי לייחד את המשקה הוענקה לבקבוק דמות נזיר וכדי לבאר בחירה זו טענה החברה כי הוא מבוסס, כביכול, על ליקר אגוזים ופירות יער שיצר נזיר מן מאה ה-17 בשם אנג'ליקו. 
באיטלקית, משמעות המילה fra היא "אח", כלומר נזיר. כאשר מחברים את השם האח למילה אנג'ליקו מקבלים פרנג'ליקו.
פרנג'ליקו נחשב לליקר איכותי וקל לשתייה, בגלל טעמו המתוק שאינו משאיר תחושה כבדה של אלכוהול.
צלאת אל עזמה

| --- | --- |

 מידע כללי
 סוג:  בית כנסת 
 מיקום:  מרקש
 מדינה:  מרוקו
 קואורדינטות:  31°37′13″N 7°58′57″W﻿ / ﻿31.6201669°N 7.9823847°W﻿ / 31.6201669; -7.9823847
 אתר רשמי
  (למפת מרקש מוגדלת) צלאת אל עזמה(למפת מרקש רגילה) צלאת אל עזמה
 
צלאת אל עזמה (נקרא גם בקיצור: "צלאת לעזמה" ובתרגום לעברית: בית הכנסת הזרים - המגורשים. בערבית: كنيس صلاة العزامة) הוא מתחם בתי כנסת מרכזי במלאח של העיר מרקש שבמרוקו, שהוקם על ידי מגורשי ספרד או צאצאיהם.
היסטוריה

בית הכנסת נבנה על ידי מגורשי ספרד, בראשם רבי יצחק דילויה, רב קהילת המגורשים במרקש. וכך מוסר מקור מהמאה ה-18. בדומה למקבילו צלאת תלמוד תורה היה המתחם הומה במתפללים ובלומדים שמילאו את המקום בכל שעות היום. עד לשנות השישים של המאה ה-20 שכנו במקום ישיבה גדולה לאברכים וישיבה קטנה לצעירים, בהן לימדו החכמים המפורסמים בעיר, מהם: רבי יעקב דהאן, רבי אברהם אביטבול ואחרים.
תיאור המקום

במתחם ארבעה אולמות לימוד המקיפים חצר גדולה ונאה, שכל אחד מהם מכיל את ציוד הדרוש כדי לשמש גם כמקום תפילה. בצד הדרומי בית הכנסת הגדול שבקומה מעליו שכנה הישיבה הגדולה. כיום פעיל במקום בית כנסת ומוזיאון של הקהילה היהודית בעיר.
ראו גם

קהילת יהודי מרקש
לקריאה נוספת

חביב אבגי, אבני זיכרון לקהילת מראקש, עמודים: רא - רב, לוד, תשס"ד.
הערות שוליים

↑  יוסף אביב"י, כתבי היד הרבניים ספריית מנדל גוסטמן ישיבת אוניבסיטה, עמוד 210, ניו יורק, ה'תשנ"ח.
ערך זה הוא קצרמרבנושא בתי כנסת ובנושא מרוקו. אתם מוזמנים לתרום לוויקיפדיה ו.
צמות (סרט)

| --- | --- |
 בימוי:  יצחק חלוצי 
 שחקנים ראשיים:  אדיב ג'השאן יוסף שילוח חנה אזולאי-הספרי תחיה דנון נטע סובול 
 מדינה:  ישראל 
 הקרנת בכורה:  1989 
 משך הקרנה:  90 דק' 
 שפת הסרט:  עברית 
 סוגה:  סרט דרמה 
 דף הסרט ב־IMDb
 
צמות הוא סרט דרמה ישראלי, שהופק במסגרת הטלוויזיה החינוכית בשנת 1989. הסרט מבוסס על סיפור אמיתי, שהתרחש במהלך סוף שנות ה-40 ותחילת שנות ה-50 בעיראק. בסרט מגוללים קורותיה של הרצליה צמח (לוקיי), אסירת ציון לשעבר, החל מהצטרפותה למחתרת היהודית שפעלה בעיר ארביל, דרך מעצרה ומאסרה, ושחרורה מהמאסר.
הסרט הוסרט ובוים על ידי יצחק חלוצי, והופק על ידי עזריאל גמליאל. האתרים, שבהם צולם הסרט, הותאמו מבחינת התפאורה לרוח התקופה והמקומות שאותם הסרט מייצג.
עלילת הסרט

סועאד, נערה יהודיה בת 14 מהעיר ארביל שבכורדיסטן העיראקית, מגלה, כי במרתף בית הוריה מתנהלת פעילות ציונית על ידי מספר יהודים. לאחר שהוכיחה להם את ידיעותיה בקריאת עברית ותרבות ציונית, הם מסכימים לצרפה לשורותיהם, מעניקים לה שם עברי (הרצליה), ומוזהרת לבל תחשוף אותם ופעילותם. ביום מסוים סועאד חוזרת במהרה לביתה, לאחר שהותרעה על הגעת שוטרים לביתה לצורך חיפוש במרתף הבית. בהגיעה לבית, סועאד ממהרת ללבוש ז'קט, אשר באחד מכיסיו מונחת פיסת עיתון בעברית. לבישת הז'קט מעוררת את חשדו של קצין המשטרה, ולאחר מאבק עם סועאד הוא מוצא את פיסת העיתון. סועאד נלקחת למעצר, לא לפני שאביה ואחד משכניה המוסלמים מנסים למנוע זאת.
לאחר שהייתה במעצר, סועאד מלוּוה ברכבת לבגדד על ידי שוטר ואִימה, על-מנת שתיחקר במטה הבולשת העיראקית, המכונה בסרט כ-CID. בחקירתה - סועאד אינה מוסרת דבר על מכריה ופעילותם, ונשפטת לריצוי מאסר בפועל.
שהייתה של סועאד בכלא הנשים מוצגת במקביל למרד של האסירות עקב תנאיהן, אשר מתבטא בשביתת רעב. כמו כן, מתבררת נוקשותה של מנהלת בית הסוהר כלפי האסירות, ובמיוחד כלפי מונירה, האסירה הקומוניסטית אשר הגתה את המרד, וסועאד. על-מנת לשבור את רוחה של סועאד, ולאחר שעמדה בניסיונות הכפייה להאכילה, מצווה מנהלת הכלא על הסוהר לגזוז את צמותיה של סועאד אל מול פניהן של יתר האסירות. גם לאחר זאת, לא הסכימה סועאד לשבור את שביתת הרעב, וכאקט של מחאה אף שרה שיר בשפה הכורדית.
בהמשך לכך, מונירה מפונה מתאה שבכלא לצורך חקירה לכאורה ב-CID. יום לפני שחרורה המיועד - סועאד מואשמת בכך שנשלחו אליה מכתבים מיהודים בארץ ישראל, וצפויה למשפט נוסף שתוצאתו עשויה להיות מוות. לפי הטענה, שולחי המכתבים הוברחו מעיראק בניגוד לחוק, והמכתבים נתפסו ברשותם של מבריחים, הצפויים לגזר דין מוות. סועאד מתעקשת, שאינה מכירה את שמות שולחי המכתבים, וכי אין לה קשר עם ההברחות. בניסיון להפלילה, נחקר חכם ניסן, רבה של קהילת ארביל, אשר טוען שאינו מכיר אישית את שולחי המכתבים וגם לא את סועאד. בזמן שהצטוו להיפגש, חכם ניסן צועק ואף סוטר לסועאד עקב ההאשמות נגדה, אך לוחש לה כי כל קהילת היהודים בארביל תומכת בה. בהמשך, חכם ניסן משחד את החוקר בבקשה שיידחה את משפטה הצפוי.
זמן מסוים לאחר מכן, מתקבלת הוראה מהשלטון העיראקי, על-כך שכל היהודים בשטחה מורשים לעזוב את עיראק. ביום שחרורה - סועאד מקבלת ממנהלת הכלא את צמותיה שנגזזו, ונפרדת מהסוהר. סועאד נפגשת עם אביה המבשר לה שהם עתידים לעזוב את עיראק, ושלא נותרו יהודים בארביל.
שחקנים

בין השחקנים המופיעים בסרט ניתן למנות את השחקנים הבאים:
| שחקן | דמות |
| --- | --- |
נטע סובול: הרצליה לוקאי (סועאד)
אדיב ג'השאן: עבּדו הסוהר
תחיה דנון: סת-נוריה, מנהלת כלא הנשים
חנה אזולאי-הספרי: מונירה, האסירה קומוניסטית
יוסף שילוח: אביה של סועאד
עמוס לביא: אידריס, קצין המשטרה
ראובן דיין: השוטר אבו חסן
אריה אליאס: חכם ניסן
פרקמלוס

| פרקמלוס |
| --- | --- |
 איור אפשרי של פרקמלוס
תקופה
אמצע מיוקן-פליסטוקן 11.6–1 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: גמליים
סוג:: פרקמלוס
מינים
 Paracamelus aguirrei  Paracamelus alexejevi  Paracamelus gigas  Paracamelus khersonensis  Paracamelus longipes  Paracamelus minor  Paracamelus alutensis  Paracamelus praebactrianus  Paracamelus trofimovi
שם מדעי
 Paracamelus ‏Schlosser, 1903

פרקמלוס (שם מדעי: Paracamelus; משמעות השם: "קרוב לגמל") הוא סוג נכחד של יונק צמחוני ממשפחת הגמליים שחי מאמצע המיוקן ועד הפליסטוקן באמריקה הצפונית. חלק מהמינים חצו את גשר ברינג לעבר אירואסיה והגיע לצפון אפריקה, קצת לפני האירוע המסיני.
הפרקמלוס הוא קרובם של הגמלים המודרניים (הסוג camelus), מה שנתן לו את שמו וייתכן שהם התפתחו ממנו. הוא הוגדר בשנת 1903 בידי החוקר הגרמני מקס שלוסר. הסוג הכיל 9 מינים שונים, שהמין הטיפוסי ביניהם הוא Paracamelus gigas.
המאובנים שלו התגלו ברחבי ארצות הברית, בעיקר בתצורת אסמרלדה (אנ') שבנבדה וכן באיטליה, בספרד, בצ'אד ובמחוז שאנשי בסין. הוא נכחד מאזורים אלה ושרד באמריקה הצפונית עד לפני מיליון שנה מזמננו, אז התקיים באזורים ארקטיים גבוהים. ככל הנראה הוא חי באזורי יער גבוהים והסתגל גם לתנאים יבשים יותר ואף למדבריות.
גודלו של הפרקמלוס היה גדול מכל הגמלים כמעט, דומה מאוד לטיטאנוטילופוס, אך קטן יותר מהמגקמלוס. הוא הגיע לגובה של מעל 3 מטרים ולמשקל של מעל 900 קילוגרם. על גבו בלטה דבשת כמו של הגמלים המודרניים והיא עזרה לו לשאת תנאי יובש ורעב ממושכים, אך הייתה מעט יותר נמוכה מדבשת הגמלים המודרניים. הוא היה בעל רגליים רחבות שאיתם יכל לחצות מדבריות בלי מאמץ.
הפרקמלוס חי לצד פאונה נכחדת צפון אמריקאית שכללה ממותות, סוסיים נכחדים, ביזוני ענק, טיגריסים שנחרביים ודובים קצרי-פנים טורפים. פאונה זו נכחדה עקב שינויי אקלים קרים וכן בשל ציד משבטים אנושיים.
איור של עדר פרקמלוסים לצד גרבילים.
פיצה נפוליטנה

| --- | --- |

פיצה נפוליטנה "מרגריטה"
 
 מאכלים
 סוג:  פיצה 
 מוצא:  נאפולי
 מרכיבים עיקריים:  בצק, רוטב עגבניות, מוצרלה
 ברכתו:  המוציא או מזונות
 גבינות
 תו תקן:  התמחות מסורתית מובטחת 
 
פיצה נפוליטנה (באיטלקית: pizza napoletana) היא סוג של פיצה העשויה מעגבניות ומגבינת מוצרלה. את הגרסה האיטלקית הקלאסית מכינים מעגבניות סן מרזנו, זן הצומח בקרבת הר וזוב, וממוצרלה "די בופלה קאמפנה", גבינת מוצרלה העשויה מחלב תאו מים הגדל במחוז קמפניה. אופן הכנת הפיצה נפוליטנה מוכר כחלק ממורשת תרבותית בלתי מוחשית של איטליה.
תיאור מורחב

לפי האיגוד המשמר את אופן הכנת הפיצה נפוליטנה הקלאסית (ssociazione Verace Pizza Napoletana), את בצק הפיצה יש להכין מקמח חיטה (מסוג 0 או 00, או משילוב של שניהם), שמרים נפוליטניים טבעים או שמרי בירה, מלח ומים. כדי להשיג בצק מאיכות טובה יותר על הקמח להיות עשיר בחלבונים. את הבצק יש ללוש בידיים או במערבל הנע במהירות איטית. לאחר לישת הבצק יש לרדד אותו באופן ידני לעובי של כ-3 מילימטרים, ללא סיוע של ציוד מכני כלשהו. את הפיצה אופים בתנור למשך זמן של דקה עד דקה וחצי בחום של 485 מעלות. כאשר הפיצה מוכנה הבצק צריך להיות רך, אלסטי, עדין וריחני.
תיאור מורחב > גרסאות אחרות

ישנן גרסאות רבות אחרות למנה, המפורסמת ביותר מהן היא ה"פיצה מרגריטה". היא עשויה מאותם חומרים ונאפית באותו אופן, אלא שמוסיפים לה בזיליקום, שמן זית ולעיתים גם גבינת פרמזן מגורדת מעל. גרסה אחרת היא ה"פיצה מרינרה", לה מוסיפים שום, אורגנו ושמן זית טהור. הפיצה נפוליטנה זכתה להגנת כינוי מקור מבוקר באירופה.
ראו גם

פיצה רומאית
הערות שוליים

↑  France-Presse, Agence (2017-12-07). "Naples' pizza twirling wins Unesco 'intangible' status". The Guardian (באנגלית בריטית). נבדק ב-2020-07-14.
↑  Selezione geografica, web.archive.org, ‏2005-02-18
↑  AVPN - The True Neapolitan Pizza Association, AVPN (באנגלית)
פריץ לאבנד

פריץ לאבנד (בגרמנית: Fritz Laband; ‏1 בנובמבר 1925 – 3 בינואר 1982) היה כדורגלן גרמני ששיחק בעמדת הבלם. זכה עם נבחרת גרמניה המערבית במונדיאל 1954.
ביוגרפיה

לאבנד הגיע ממשפחה של עובדי רכבות מאזור שלזיה. הוא היה בצבא הורמאכט במהלך מלחמת העולם השנייה ולחם בקורפוס אפריקה. בשנת 1945 הוא ומשפחתו נמלטו משלזיה והגיעו לאזור הכיבוש הסובייטי בגרמניה.
במהלך קריירת המועדונים שלו שיחק ב-ZSG אנקר ויסמאר, המבורג וורדר ברמן. באותה תקופה המבורג שלטה ללא עוררין באליפות אוברליגה הצפונית ולבאנד זכה עמה ב-5 תוארי אליפות בשנות ה-50.
לאבנד זכה במדי נבחרת גרמניה המערבית במונדיאל 1954. הופעת הבכורה שלו איתה הגיעה כחודשיים לפני המונדיאל, ובטורניר עצמו שיחק בשלושה מששת משחקיה. לקראת חצי הגמר והגמר, מאמן הנבחרת זפ הרברגר החליט להחליפו בעמדת המגן הימני בחברו לקבוצת המבורג, יוזף פוסיפאל.
לאחר הפרישה עבד כמסעדן ונקלע לקשיים כלכליים. לאחר מכן עבד כחשמלאי וכנהג. לאבנד אובחן בתחילת שנות ה-80 כחולה בסרטן הגרון לאחר שעישן זמן רב. לבסוף הוא נכנע לסרטן בגיל 56 בבית החולים סנט ג'ורג' בהמבורג. לאבנד נקבר בבית הקברות ברגדורף. על מצבתו הוצב כדור כדורגל שהזכיר את הספורטאי שהיה.
תארים

אליפות אוברליגה הצפונית (5): 1951, 1952, 1953, 1955, 1956
גביע העולם: 1954
צמח בן חיים

צמח בן חיים היה גאון סורא בין השנים 879 ל-886.
רב נחשון בן צדוק היה אחיו החורג (היה להם אותה אם אך לא אותו אב). התמנה לגאונות עם פטירת אחיו ושימש בה כשבע שנים.
יורשו בתפקיד היה רב מלכא, אך הוא לא האריך ימים ונפטר לאחר כמה חודשים, ועוד באותה שנה מונה רב האי בן נחשון אחיינו של רב צמח לשמש כגאון.
נודע בעיקר בגלל התשובה שהשיב ליהודי קירואן על אלדד הדני. תשובה זו, שהופיעה בחלקה במהדורה הראשונה של שלשלת הקבלה (ונציה 1480), פורסמה מחדש על ידי אברהם אפשטיין בספרו אלדד הדני. התשובה דנה בתשע נקודות, ומסתיימת בהתנצלות על שכחתו של אלדד. לדברי אפשטיין, מעבר לתשובה זו, רק תשובה אחת מאת רב צמח פורסמה; היא נדפסה בספר הפרדס, מהדורת קונסטנטינופול, ומסתיים באותן המילים שבהן מסתיימת התשובה הראשונה: לנטות ימין ושמאל. אייזיק הירש וייס מייחס לצמח בן חיים גם את התשובה בשערי צדק (ד, סי' יד), ובחמדה גנוזה (סי' 58–61, 111-131). לא ידוע שום דבר על חייו האישיים של הגאון.
ראו גם

רב צמח בן פלטוי
לקריאה נוספת

יוסף ג'ייקובס ושולים אושר, צמח בן חיים בהאנציקלופדיה היהודית.